Katta Yevropa kreativ iqtisodiyoti siyosati bo‘yicha grantlar sxemasi

O‘zbekistonda kreativ sohani rivojlantirish

2023-yil, 9 iyun

Mundarija

[Kirish 3](#_Toc137149271)

[Asosiy ma’lumot va loyiha maqsadlari 3](#_Toc137149272)

[O‘zbekistondagi festival va tadbirlar sektoriga bir nazar 4](#_Toc137149273)

Yondashuv [5](#_Toc137149274)

[Asosiy xulosalar 6](#_Toc137149275)

[Biznes muhiti 6](#_Toc137149276)

[Mintaqalar masalalari 6](#_Toc137149277)

Moliyalashtirish [7](#_Toc137149278)

[Tartibga solish 8](#_Toc137149279)

[Ko‘nikma va ko‘nikma yetishmovchiligi 10](#_Toc137149280)

[Auditoriyani shakllantirish 11](#_Toc137149281)

[Tavsiyalar 13](#_Toc137149282)

[Umumiy tavsiyalar 13](#_Toc137149283)

Boshqa tavsiyalar [13](#_Toc137149284)

[Adabiyot 15](#_Toc137149285)

[Ilova 16](#_Toc137149286)

# Kirish

### Asosiy ma’lumot va loyiha maqsadlari

Ushbu qisqa tadqiqot Britaniya Kengashining topshirig‘iga binoan, “Counterculture Partnership LLP” tomonidan amalga oshirilgan Katta Yevropa uchun kreativ iqtisod siyosati loyihalarining ikkinchi bosqichi doirasida amalga oshirildi. Bu 2022-yilning may oyida yakunlangan loyihalarning birinchi bosqichi doirasida O‘zbekistonda kreativ soha profilini va sohani yanada rivojlantirishni qo‘llab-quvvatlash bo‘yicha bir qancha amaliy tavsiyalar ishlab chiqilgan avvalgi tadqiqotdan kelib chiqiladi.[[1]](#footnote-1) Ushbu tadqiqot bo‘yicha suhbatlar va tadqiqotlar 2023-yil yanvar va may oylari orasida o‘tkazildi.

Ushbu birinchi hisobotdan so‘ng, keyingi qadam sifatida asosiy jonli tadbirlar va festivallarni, birinchi navbatda, musiqa, audio-vizual va sahna san’atlarini sahnalashtirish va boshqarishga ko’proq e’tibor qaratishga qaror qilindi.

Jonli tadbirlar kreativ sohaning ushbu kichik tarmoqlari uchun juda muhim va O‘zbekistonda musiqa va san’atga asoslangan festivallar ko‘lami oshib bormoqda. Ular sohani, alohida rassomlar va ijodkorlarni mahalliy, milliy va xalqaro miqyosda tomoshabinlarga targ‘ib qilishda katta rol o‘ynashi kerak. Xalqaro nufuzga ega bo‘ladigan tadbirlar, hamda, ichki turizmini rivojlantirish, shuningdek, O‘zbekistonning ijodiy va madaniy kuchlarini xorijdagi tomoshabinlarga targ‘ib qilish salohiyatiga ega.

Ushbu tadqiqotdan maqsad, qisqacha, quyidagilar edi:

* Oʻzbekistonda boʻlib oʻtayotgan ijodiy sohalar bilan bogʻliq asosiy tadbirlarning umumiy profili va koʻlamini belgilash.
* Joriy va bo‘lajak tadbirlarning tashkilotchilari uchun asosiy imkoniyatlar va muammolarni aniqlash.
* O‘zbekistonda jonli tadbirlarni yanada rivojlantirish va ko‘payishini ta’minlash uchun tarmoq va/yoki hukumatga amaliy tavsiyalar berish.

Hukumat soʻnggi bir necha yil ichida Oʻzbekistonda festivallarni rivojlantirish va koʻpaytirishga, jumladan, yirik tadbirlar koʻlamini kengaytirishga qaratilgan yangi qonun hujjatlarini qabul qilish va ularni moliyaviy qoʻllab-quvvatlashni O‘zbekiston kreativ iqtisodiyotining har tomonlama rivojlanishida ustun ahamiyatga ega deb qaramoqda. Ushbu va boshqa so‘nggi qonunchilik choralarini jamlagan jadval ushbu hisobotga ilova qilingan.

O‘zbekiston mezbonlik qiladigan 2024-yilda bo‘lib o‘tadigan Ijodiy iqtisodiyot bo‘yicha Butunjahon konferensiyasi arafasida ushbu sohani rivojlantirishga alohida e’tibor qaratilishi mumkin. Ushbu hisobot O‘zbekistondagi harakatlar haqida ma’lumot berish bilan birga, kun tartibi qanday ishlab chiqilishiga qarab, Butunjahon konferensiyasi uchun dalillar va muhokama materiallarini ishlab chiqish uchun asos bo‘lishi mumkin.

### O‘zbekistonda festival va tadbirlar sektoriga bir nazar

O‘zbekistonda soni oshib borayotgan yil bo‘yi o‘tkaziladigan rang-barang festival va tadbirlar taklif etilib, ko‘plab eng mashhur tadbirlar mamlakatning boy madaniy merosi va an’analarini nishonlaydi. Hukumat sektorni madaniy va iqtisodiy jihatdan tobora muhim ahamiyat kasb etmoqda va chet eldan kirish turizmi va xalqaro brend yaratish uchun muhim rivojlantiruvchi kuch salohiyati bor deb biladi. “O‘zbekiston havo yo‘llari” jurnalining yaqinda chop etilgan sonida O‘zbekiston “festivallar mamlakatiga aylanishi kerak” degan fikr bildirilgan.[[2]](#footnote-2)

Festivallar va shunga o‘xshash tadbirlar xilma-xilligi tobora ortib bormoqda va ular O‘zbekistonning kuchli madaniy an’analari va zamonaviyroq shakllarini nishonlashlarni qamrab oladi. Ba’zi illyustrativ misollar quyidagi (ko‘plari O‘zHY jurnalida targ‘ib qilinadi):

* Musiqa festivalllari:
* “Sharq Taronalari” (Samarqand), Markaziy Osiyoda eng yiriklaridan biri bo‘lib O‘zbekistonning an’anaviy musiqasi va raqsini namoyish qilish va butun dunyodan kelgan san’at ustalarini mahoratini taqdim etish uchun barpo etildi.
* “Stihiya” elektron musiqa tadbiri, Orol dengizi bo‘yida Mo‘ynoqda, Qoraqalpog‘istonda boshlangan.
* Xalqaro jaz festivali (2023 yilda 7-marta bo‘ladi), Toshkentda o‘tkaziladi, mahalliy va chet ellik san’atkorlarning 20 yaqin konsertidan iborat.
* **MOC Fest**, O‘zbekistonning zamonaviy san’atini ommalashtirishga qaratilgan erkin san’atlar festival, Toshkentdagi MOC kreativ habi bilan bog‘liq.
* **Toshkent xalqaro film festivali**, 1968-1997 yillar mobaynida o‘tkazilar edi, 2021 yilda yangittan boshlandi, O‘zbekiston va boshqa mamlakatlar filmlarini targ‘ib qiladi, shuningdek intiluvchan film ijodkorlari uchun “5 kun davomida filmlar” tanlovini qamrab oladi.
* 2002 yildan beri o‘tkaziladigan, “**Boysun Bahori” (Surxondaryo**) O‘zbekistonning boy madaniy merosini, jumladan xalq ansambllari, sirk tomoshalari, teatr va an’anaviy sportni taqdim etadi.
* **Milliy xalq o‘yinlari** festivali Buxoro viloyatida o‘tkaziladi, yarmarka va milliy o‘yinlar bilan birga butun O‘zbekistondan folklor guruhlari teatr tomoshalarini (raqs, ko‘ngilochar) ko‘rsatadi.
* **Ipak va ziravorlar festivali** Buyuk ipak yo‘lida muhim bekat, Buxoroda o‘tkazilib, O‘zbekistonning madaniy an’analarini va xalq san’ati va hunarlaridagi rivojlanishni nishonlaydi, raqs va musiqadan iborat ommaviy to‘y-tomoshalarni qamrab oladi.

Asosiy festivallarning koʻpi bevosita hukumat topshirig‘i bilan tashkil etiladi va moliyalashtiriladi: ular asosan Oʻzbekiston anʼanaviy musiqa va sanʼatiga qaratilgan. Shuningdek, ko‘pincha musiqa, kino va boshqa ijrochilik san’atlarining zamonaviy shakllariga e’tibor qaratiladigan mustaqil ravishda tashkil etilgan tadbirlar ko‘paymoqda.

Prezidentning 2021-yilda qabul qilingan “*Madaniyat va san’atning jamiyat hayotidagi o‘rni va ahamiyatini yanada oshirish chora-tadbirlari to‘g‘risida*”gi Qarorida “Madaniyat va san’atni zamonaviylashtirish, yoshlar uchun tayyorlashni, iste’dodni rivojlantirish va yaxshilangan ta’lim resurslarni ta’minlash”ga shuningdek ayniqsa uzoq hududlarda madaniy xizmatlar va tadbirlar sohasini ko‘lamini kengaytirish intilishi bilan hamohang davlat hukumatining intilishi ta’kidlangan. Ushbu Qarorda muhim tadbirlar dasturini batafsil rejalashtirish va budjetlashtirish belgilab qoʻyildi, bunda Madaniyat vazirligi, viloyat va shahar hokimliklari va boshqalar zimmasiga aniq vazifalar yuklandi. Ko‘pgina davlat homiylik qiladigan tadbirlarda qatnashish bepul, ammo uzoq muddatga moliyaviy barqaror modellarni o‘rganish istagi bor. Bu, shuningdek, davlat subsidiyasini olmaydigan mustaqil tadbirlar targ‘ibotchilari uchun asosiy masala hisoblanadi.

### Yondashuv

Xulosalarimiz va tavsiyalarimizga asos bo‘lgan dalillar, ma‘lumotlar va tajribalar 2023-yil yanvar va may oylari orasida amalga oshirilgan uchta alohida, ammo bir-birini to‘ldiruvchi faoliyat yo‘nalishi orqali to‘plangan:

* Nazariy tadqiqot: O‘zbekistondagi jonli tadbirlar/festival sahnasi va hukumatning uni rivojlantirishga yondashuvi haqidagi ommaviy axborotni ko‘rib chiqish.
* So‘rovnoma: ijodiy sohalardagi muammolar va istiqbollar to‘g‘risida dastlabki ma’lumotga ega bo‘lish uchun tadbirlarni o‘tkazish va/yoki ishtirok etish bilan shug‘ullanadigan bir qator soha vakillariga yuborilgan qisqa, yozma so‘rovnoma.
* Joylarga borish: O‘zbekistondagi tadbirlar dunyosiga aloqador asosiy faollar bilan Toshkentda shaxsan uchrashib o'tkazilgan 1:1 va kichik guruh suhbatlari seriyasi. Suhbatdoshlar orasida, jumladan, yirik festivallarning tashkilotchilari ham, mustaqil ravishda noldan boshlab yangi tadbirlarni ishlab chiqish ustida ishlayotgan tadbirkorlar ham bor edi.

Ushbu uchta yo‘nalishning natijalari ushbu yakuniy hisobotda jamlangan bo‘lib, unda hukumat va tarmoq tomonidan keyingi harakatlar bo‘yicha ba’zi tavsiyalar mavjud bo‘lib, yirik tadbirlarni yanada rivojlantirish va yaxshiroq boshqarish imkonini beradi.

Keyingi bo‘limda tadqiqotimiz orqali to‘plangan fikrlar va dalillar va uning oqibatlari haqidagi fikrlarimiz umumlashtiriladi. Ushbu tahlil tarmoq, hukumat va boshqa muhim organlar uchun bir-biri bilan hamkorlikda ko‘rib chiqish va oldinga siljish uchun amaliy tavsiyalar to‘plamini o‘z ichiga oladi.

Biz o‘z xulosalarimizni oltita sarlavha ostida jamladik, ularda suhbatdoshlarimiz tomonidan qayta-qayta tilga olingan sektor kelajagi uchun juda muhim bo‘lgan asosiy tematik masalalar aks ettirilgan: Biznes muhiti; Hududlar; Moliyalashtirish; Tartibga solish; Ko‘nikmalar; Tomoshabinlarni rivojlantirish.

Loyihani “Counterculture Partnership LLP” maslahatchilari Jon Zeff (Jon Zeff), Jon Nyubigin (John Newbigin) va Tara Tank (Tara Tank) mahalliy mutaxassis Gunesh Xo‘jaquli yordamida amalga oshirdilar.

# Asosiy xulosalar

### Biznes muhiti

Barcha sobiq sovet davlatlari singari O‘zbekiston hukumati ham mamlakatning madaniyati iqtisodiyotida yaqindan va faol ishtirok etmoqda. Sovet davrida madaniy faoliyatiga asosan davlat tomonidan homiylik qilingan yoki u xususiy va havaskor bo‘lgan - sezilarli tijorat faoliyati juda kam edi. O‘ttiz yil o‘tgach, ushbu yondashuv merosi saqlanib qolmoqda va shunga qaramay, o‘sib borayotgan tijorat sektorini boshqarish uchun zarur bo‘lgan ko‘nikmalar, moliya, tartibga solish, infratuzilma va fikrlash tarziga sezilarli darajada saqlanib kelmoqda va ta’sir qilmoqda. Ammo o‘sish tekis kechmoqda emas. Respondentlarimizning ta’kidlashicha, aholisi saviyasi ancha yuqori va kosmopolit bo‘lgan Toshkentdan tashqari, mustaqil, tijorat bahosidagi festivallar yoki ijrochilik san‘ati tadbirlariga talab yoki ularni istash hali ham cheklangan. Davlat tomonidan moliyalashtiriladigan madaniy tadbirlar ko‘pincha bepul, buning natijasida chiptalar narxlari, chiptalarni sotish tizimlari, tomoshabinlarni tahlil qilish va marketing maqsadli bo‘lishi imkoniyatdan kamroq rivojlangan. Bundan tashqari, davlat tomonidan qoʻllab-quvvatlanadigan spektakl va koʻrgazmalarda odatda muvaffaqiyatning asosiy koʻrsatkichi sifatida tomoshabinlar soni birinchi oʻringa qoʻyiladi va shu sababli anʼanaviy sanʼat, hunarmandlik va sanʼat shakllariga katta eʼtibor qaratgan holda mazmun jihatidan bahs qo‘zg‘atmagan va asosiy oqimga moyil, bu tijorat targ‘ibotchilariga zamonaviy san’at amaliyoti uchun yaxshi xabardor va tanqidiy fikrlovcha auditoriyani yaratishni qiyin qiladi.

Ba‘zi respondentlarimiz bizga ko‘proq eksperimental va innovatsion tadbir deb atash mumkin bo‘lganlariga Toshkent va yana bir yoki ikki yirik shahardan tashqarida tomoshabinlar topilishi qiyn bolganini aytishdi. Ular tadbirlar va ijrochilarning tez-tez rasmiy tekshiruvidan norozi ekanliklari, lekin bu tavakkalchilik va tajriba qilishni istamaslik ko‘pincha rasmiy yoki norasmiy senzuradan ko‘ra tasavvursiz va ehtiyotkor dasturlashning muqarrar natijasi ekanligini ta’kidladilar. Ulardan biri “...bu hukumat cheklovlari bo‘lmasligi mumkin, balki muayyan san’at tadbirlarining qadr-qimmatini tushunmaydigan bir shaxs yoki muassasa bo‘lishi mumkin”, dedi. Yana biri san’at va madaniyat borasida “O‘zbekistonning eng katta afzal jihati – kuchli an’analari, eng katta kamchiligi esa – kuchli an’analari,” deb achinish bilan fikr bildirdi.

Ko‘pgina respondentlarimiz yana bir masalamiz shundaki, davlat qo‘llab-quvvatlaydigan tadbirlar ko‘pincha uncha diqqatni tortmay e’lon qilinadi, lekin joylarni band qilishda ustunlikni da‘vo qilishi mumkin, bu esa doimiy ravishda joylsiz qolish va va shuning uchun muqarrar moliyaviy zarar va obro‘ga putur yetishi xatari bilan yashashi kerak bo‘lgan tijorat targ‘ibotchilari uchun jiddiy muammo tug‘diradi. Bizga yana bir muammo to‘g‘risida aytildi - bu sira ham faqat O'zbekistonga xos emas - hukumat o‘tkazgan tadbirlarga band qilingan san’atkorlar va yordamchi xodimlar ko‘pincha to‘lov va xarajatlarni sekin va kech to‘lanishini ko‘tarishga majburligini aytishdi. Bu, ehtimol, sovet davridan qolgan yana bir hodisa bo‘lsa kerak, san’atkorlar davlat tomonidan homiylik qilinadigan tadbirlarda haq olmay chiqishlari kutilgan va ular rad etisalar, chetga chiqarib qo‘yilishi xavfi mavjud edi. Ushbu ko‘plab to‘siqlarga qaramay, targ‘ibotchilar hukumat o‘zgarishlar zarurligini tan olishini va madaniy tadbirlar, ayniqsa xalqaro auditoriyani jalb qilish va shu bois chet el valyutasini jalb qilish salohiyatiga ega bo‘lgan yirik tadbirlar va festivallar uchun yanada tijoriy jihatdan barqaror modelning vujudga keltishga intilishlarini aytishdi.

### Mintaqalar masalalari

Koʻpgina boshqa mamlakatlar singari Oʻzbekistonda ham badiiy faoliyat, mahorat, resurslar va infratuzilma poytaxt Toshkentda va anʼanaviy sanʼat va hunarmandlikning boy merosiga ega Samarqand kabi bir hovuchgina boshqa shahar markazlarida jamlangan, ammo holbuki yirik xalqaro festivallar, jumladan, Orol dengizi sohillarida har yili o‘tkaziladigan ajoyib “Stihiya” festivali (2017 yilda ta’sis etilgan) mamlakatning boshqa hududlarida o‘tkazila boshladi. Ushbu viloyatlar barobar emasligining qo‘shimcha omili tildir; respondentlarimizning ko‘plari madaniy tadbirlarning aksariyati rus va hatto ingliz tillarida taqdim etilishini, lekin Toshkent va boshqa bir qancha shaharlardan uzoqda tomoshabinlar tomosha o‘zbek tilida bo‘lishini xohlashini va kutishini, ularning madaniy tajribasi esa, ehtimol, an’anaviy san’at va san’at shakllari bilan cheklanlib qoladi yoki shunchaki jonli madaniy tajribaga yuzlanmaganligi uchun cheklangan boʻladi. Misol uchun, bir musiqa targ‘ibotchisining aytishicha, tomoshabinlar yozib olingan musiqalarni tinglashga shunchalik odatlanganki, ular xonandalarning jonli ijrosini tinglashni qadrlamaydilar. Boshqa respondentlar bizga hududlarda sifatli tadbir joylari, ayniqsa, o‘rta o‘lchamli joylar yetishmasligi, sifatli texnik jihozlar yoki tegishli malakali texnik va yordamchi xodimlarni topishga tegishli qiyinchiliklar borligini aytishdi. Bu hududlardagi yirik tadbirlar va jonli ijrochilar ko‘pincha Toshkentdan keltirish kerak bo‘lgan asbob-uskunalar va sahna orti xodimlarqa, transport aloqalarining yomonligi va uzoq masofalar bilan bog‘liqligini anglatadi; - masalan, “Stihiya” festivali poytaxtdan 1300 km uzoqlikda bo‘lib o‘tadi.

Ijobiy tomoniga kelsak, bir qancha respondentlarimiz baʼzi viloyat maʼmuriyatlari koʻproq sanʼat va madaniyat taʼminotini qoʻllab-quvvatlayotganini, lekin tomoshalarni bron qilish, mustaqil sanʼatkorlarni qoʻllab-quvvatlash yoki ularning infratuzilmasini yaxshilash uchun kapital resurslarini topishda cheklangan avtonomiyaga ega ekanligini taʼkidladilar. Madaniy nafosat hissining umumiy yetishmasligi ular ko‘pincha nimani xohlashlarini bilmasliklarini anglatadi. Hukumatning o‘sib borayotgan va kengroq tarqalgan turizm sohasini qoʻllab-quvvatlash borasidagi saʼy-harakatlarini hisobga olgan holda, mahalliy va xalqaro mehmonlarni jalb etadigan qulayliklar mavjud boʻlsa, shahar hokimlari va boshqa mintaqaviy rahbarlar bilan madaniy an’nalarni, tarixni yoki mamlakatning ayrim qismlarining geografiyasi nishonlash maqsadida takliflarni ragʻbatlantirish uchun yaxshi imkoniyatlar mavjud koʻrinadi. “Stihiya” festivali omillar kombinatsiyasi, jumladan O‘zbekiston landshaftining xilma-xilligi va ekzotik sifati mintaqaviy yoki shahar darajasidagi madaniyat yetakchi bo‘lgan tiklash strategiyalar uchun zamir hosil qilishi mimkinligining misolidir.

Bizga O‘zbekistonda dasturlarini faol amalga oshirayotgan ba’zi xalqaro madaniyat tashkilotlari, jumladan Britaniya Kengashi, Gyote instituti va Shveysariya hamkorlik byurosi mintaqalarda san’at va madaniy tadbirlarni rag‘batlantirishga yordam bergani va ushbu agentliklar bir-biri bilan yaqindan hamkorlik qilsa buning ijobiy ta’sirini, ehtimol, yanada ortiqroq bo‘lishi mumkinligini aytildi. Baʼzi respondentlarimiz hukumatning anʼanaviy hunarmandlikni qoʻllab-quvvatlash siyosatiga, jumladan, hududlarda hunarmandlikni qoʻllab-quvvatlash uchun oʻqitish subsidiyalari va soliq imtiyozlariga toʻxtalib, agar zamonaviy sanʼat va jonli tadbirlarga ham xuddi shunday yondashuv qoʻllanilsa, bu butun mamlakat bo‘ylab jamoalar uchun bahramand bo‘la oladiga madaniy tajribalarnin xilma-xilligini oshirishini ta’kidladi. Shuningdek, ular Prezidentning yaqinda qabul qilingan farmoni yirik madaniy tadbirlarni taqdim etishni osonlashtirganini ta’kidladilar. Bu, birinchi navbatda, xalqaro turizmning o‘sishini qo‘llab-quvvatlash uchun qilingan bo‘lsa-da, davlat tomonidan qo‘llab-quvvatlanadigan ko‘proq tadbirlar va festivallarni moliyaviy jihatdan o‘zini-o‘zi ta‘minlaydigan qilish istagi bilan birga, hukumat mamlakatning madaniyat sektorini rivojlantirishga yangi yondashuvlarni qo‘llab-quvvatlash uchun choralar ko‘rishga tayyorligini ko‘rsatdi.

**Moliyalashtirish**

Hukumat 2022-yilda markaziy va hududiy hokimiyat organlariga yirik tadbirlar kalendarlarini ishlab chiqish, moliyalashtirish va amalga oshirish bo‘yicha batafsil talablarni belgilab beruvchi qarorni qabul qilib, yirik madaniy va san’at tadbirlari soni va ko‘lamini kengaytirishga jazm qildi. Bular jumlasiga musiqiy festivallar, teatr gastrollari va sirk tomoshalari kiradi. Bu qisman Oʻzbekistonga chetdan kelish turizmini kengaytirish istagi bilan bogʻliq, biroq ayni paytda Oʻzbekistonning kelajakdagi iqtisodiyoti va madaniyati rivojining kaliti sifatida koʻriladigan mamlakatning kreativ iqtisodiyotini rivojlantirishga ortib borayotgan ustunlik berishning mahsulidir. O‘zbekistondagi ko‘plab yirik festivallar, xususan, an’anaviy san’at turlariga asoslangan festivallar asosan davlat tomonidan moliyalashtiriladi. Yangi festivallarni ishlab chiqish va o‘tkazish uchun davlat mablag‘lari mavjud, garchi biz yangi tadbirlarni qo‘llab-quvvatlash ishtahasi mahalliy hokimiyat organlari orasida farq qilishini tushunamiz. Biroq, bizga aytilganlarga ko‘ra, davlat tomonidan moliyalashtiriladigan tadbirlar sezilarli yuk bo‘ladigan qo‘shimcha talablar bilan birga bo‘ladi: bular ma’muriy (masalan, kechikib haq to‘lash, oxirgi daqiqada tashkil etish) va mazmun bilan bog‘liq (tadbir dasturlari va ijrochilarni tekshirish va cheklovlar). Bu ko‘plab tashkilotchilarni, ayniqsa mustaqil va zamonaviyroq tadbirlar tashkilotchilarni rasmiy moliyaviy yordam so‘rashdan ushlab turganga o‘xshaydi. Respondentlardan biri "Agar hukumatdan pul olmasangiz, ular bilan ishlash yaxshi tajriba," deb ta’kidladi.

Bundan tashqari, bizga, avvalgi hisobotimizdagi xulosalarga muvofiq, asosan, soliqqa tortish kichik va ijodiy biznes o‘sishini imkonsiz qiladigan darajada juda yuqori deb qabul qilinganligi sababli tadbirlarda ishtirok etayotgan ko‘plab tashkilotlar va individual ijrochilar rasmiy ro‘yxatdan o‘tmagan. Bu yirik tadbirlarni, jumladan ijrochilarni band qilish jarayoniga qo‘shimcha qiyinchiliklarni keltirib chiqarishi mumkin: biz suhbatlashgan agentliklardan biri "ijrochilar bilan ishlash qiyin, chunki ular faqat naqd pul bilan ishlashni istaydi" deb ta’kidladi. Bizga aytilishlaricha, QQS va yuridik shaxslarning daromad soliqlarining kombinatsiyasi va yuqori soliq stavkalarini qo‘llash uchun nisbatan past chegara (taxminan 90 ming AQSH dollari) yangi festivallar va kontsert gastrollarini o‘tkazishga to‘sqinlik qilishi mumkin - ular ko‘pincha yakka tartibda tashkil etiladi, ko‘plab fuqarolar uchun chiptalar narxini hamyonbopdan ortiq oshirish bosimi buning muhim omillarda biri. Xulosa shuki, eng yirik va an’anaviy festivallarning aksariyati davlat tomonidan moliyalashtiriladi va ko’pincha ishtirok etish bepul, ammo bu moliyalashtirish mustaqil, zamonaviyroq tadbirlarni tashkil etishni xohlaydiganlar uchun katta muammo bo‘lib, ular ko‘pincha kichikdan boshlanadi va vaqt o‘tishi bilan yiriklashib boradi. Hokimiyatdan tadbirlarga amal qiluvchi soliq tizimini qayta ko‘rib chiqish, xususan, yangi mustaqil tadbirlarni ishlab chiqishda kreativ tadbirkorlarni rag‘batlantirish va ularga imkon berish uchun mumkin bo‘lgan rag‘batlarni ko‘rib chiqishga da’vatlar bo‘ldi.

Ijobiy jihati shuki, biz bir qancha manfaatdor tomonlardan hukumat subsidiyasidan mustaqil qolish istagi kengroq sheriklar, jumladan, Britaniya Kengashi kabi xalqaro tashkilotlar va tijorat homiylarining qo‘llab-quvvatlashni jalb qilishda ma‘lum muvaffaqiyatlarga olib kelganini eshitdik. Biz mablagʻ yigʻish boʻyicha hamkorlikka koʻproq eʼtibor qaratayotgan tadbirlar tashkilotchilari tarmoqlaridan bilganimiz, ular tijorat brendlari bilan strategik munosabatlar oʻrnatishda tajriba va qobiliyati ortib borayotganlarini aytdilar. Nodavlat manbalar hisobidan moliyalashtirishni ta’minlash va undan foydalanish imkoniyatlari kengayib borayotgani yaqqol sezilib turar edi, ammo buni barqaror qilish uchun tadbirlar sektori bo‘ylab kuchliroq va kengroq tarmoqni barpo etish zarurati mavjud. Xususan, tijorat hamkorlarini orttirish yangi ko‘nikmalarni talab qilishi e’tirof etildi, masalan, tijorat marketing bo‘limlari bilan qanday hamkorlik qilish; va masalan, qo‘shilgan qiymat va brendni tan olish nuqtai nazaridan investitsiya foydasiga dalillarni qanday keltirish. Shuningdek, kichik festivallar soni ortib borishi bilan tomoshabinlarga to‘g‘ridan-to‘g‘ri marketing va chiptalar sotish bo‘yicha salohiyat va imkoniyatlarni oshirish zarurati ortib borayotgani qayd etildi. Yuqorida ta‘kidlab o‘tilganidek, chiptalar uchun pul to‘lashga tayyor va qodir bo‘lgan auditoriyani yaratish yirik shaharlardan tashqarida yanada qiyinlashadi.

Biz hukumatning o‘zi davlat homiylik qiladigan tadbirlar uchun moliyaviy jihatdan barqarorroq modellarni ishlab chiqishdan manfaatdor ekanligini tushunamiz, shuning uchun mustaqil va hukumat tomonidan moliyalashtiriladigan tadbirlar tashkilotchilari ko‘proq tijorat modellari va ularni amalga oshirish uchun zarur bo‘lgan ko‘nikmalarni ishlab chiqishda hamkorlik qilishlari mumkin.

### Tartibga solish

Kutilayotgan auditoriya 100 kishidan ortiq boʻlgan barcha tadbirlar hukumatning (shahar/mintaqa darajasida) rasmiy ruxsatini talab qilishini tushunamiz. Shuningdek, tashkilotchilar va ijrochilar uchun markaziy litsenziyalash talablari mavjud. Biz suhbatlashgan odamlarning ko‘plari ruxsat olish jarayonidagi tajribalari haqida gapirib berishdi va uni qanday yaxshilash mumkinligi haqida fikr bildirdilar. Biz eshitgan tajribalar aralash edi: bizning umumiy taassurotimiz shunday ediki, ruxsat olish jarayoni bo‘lishi mumkin darajada shaffof emas va uni muvaffaqiyatli boshqarish qisman qaror qabul qiluvchi organ bilan munosabat o‘rnatishga bog‘liq. Biz, masalan, rasmiy ruxsat talab qilinadigan auditoriya aniq chegara soni bo‘yicha farqlar mavjudligini ta’kidladik. Bu ruxsat olish harakati va uni olish jarayonlari bo‘yicha malakali yo‘riq olish bo‘lishi mumkinidek oson emas (yoki hech bo‘lmaganda ushbu tadbir tashkilotchilari u haqda xabardor emas).

Ruxsat olish jarayoni nomutanosib ravishda mashaqqatli va yakunlanishi cho‘zilishi mumkinligi haqida aniq aytildi. Toshkent shahar IIBB taqdim etgan maʼlumotlarga koʻra, murojaatni koʻrib chiqishda asosiy masalalar jamoat xavfsizligini taʼminlash, masalan, yongʻin xavfsizligi standartlariga rioya etilishini taʼminlash, birinchi tibbiy yordam toʻplamining mavjud boʻlishi va foydalanish qulayligini taʼminlashdir.[[3]](#footnote-3) Biroq, amalda, tadbir ruxsatnoma va litsenziyalash shartlari kombinatsiyasi sharoitida qondirishi kerak bo‘lgan aniq talablarni bashorat qilib bo‘lmaydi, va hokimiyat rasmiylari ba‘zan tadbir dasturi va tartiblarini batafsilroq ko‘rib chiqishni xohlaydilar. Suhbatdoshlardan biri rasmiy tekshiruv “qo‘shiq she’ri nima va ijrochi qanday kiyinishini” tekshirishni o‘z ichiga olishi mumkinligini ta’kidladi.

Bir necha manfaatdor taraflar tadbir ichun ruxsat olishni tayyin qilishda mahsabdor shaxslar bilan yaxshi munosabat o‘rnatish ayniqsa muhim ekanligi hayotda sinaldi, deb izohladi. Suhbatdoshlarimizdan biri shahar hokimligiga berilgan ariza “ahvolni bevosita tekshirib ishda yordam bermaguncha ariza o‘sha yerda ko‘milib yotishi mumkin”, deb aytdi. Yana bir suhbatdosh tashqi sheriklar va tijoriy homiylarni ta’minlash ko‘pincha rasmiylarni tadbir xususuyati borasida ko‘ndirish, batafsil savollar sonini kamaytirish va ruxsat berilishidan avval qilinadigan axborotga talabni qisqartirishga yordam beradi, deb ta’kidladi.

Bizning intervyularimizdan, shaxsiy munosabatlarga tayanish rasmiy ruxsatni qanchalik tez va osonlik bilan ta‘minlash mumkinligini belgilashda hal qiluvchi omil ekan, ko‘rinadi. Buning oqibatida tasdiqlash tizimida yo‘lga qo‘yilgan tadbirlarni va yuqori darajadagi hamkorlar homiyligidagi tadbirlarni qo‘llab-quvvatlanadi, ammo yangi dasturlarni ishlab chiqmoqchi bo‘lgan tadbirkorlar uchun harakat qilish qiyinroq bo‘ladi. Biz yangi tomoshabinlarni jalb qilish va tarbiyalashga qat’iy qaror qilgan yangi festivallarni ishlab chiqish ustida ishlayotgan bir necha odamlar bilan gaplashdik. Ular bizni juda ijodiy va tashabbuskor, yuqori sifatli va innovatsion tadbirlarni vujudga keltirish uchun katta salohiyatga ega insonlar sifatida hayratda qoldirdi. Biroq, bir qancha tashkilotchilar rasmiy ruxsat olishni tashvish deb biladilar va shuning uchun o‘z tadbirlarini tekshiruvni boshlab yuborish darajada kengaytirishga qo‘l urmaydilar.

Mustaqil tadbirlarda ishtirok etayotgan ko‘pchilik orasida hukumat organlaridan ruxsat olish yoki moliyaviy yordam so‘rash, aslida dastur va mazmunni senzura qilishga olib kelishi mumkin bo‘lgan nomaqbul tekshiruvni jalb qiladi, degan fikr mavjud edi. Davlat homiylik qilgan rasmiy tadbirlarda dasturlar odatda anʼanaviy, konservativ boʻlib, rasmiylar hukumat tomonidan katta mablagʻ ajrata oladigan boshqa tadbirlarga alohida eʼtibor qaratilishi, shuning uchun o‘z brendingi va kommunikatsiyalarida hukumat logotipini qo‘shishi mumkinligi ta’kidlandi. Shuningdek, hukumat tomonidan Oʻzbekistonda festivallar va tadbirlar sektorini kengaytirish va teranlashtirishni qoʻllab-quvvatlashni ragʻbatlantirish boʻyicha chinakam qat’iyati eʼtirof etildi. Darhaqiqat, ba‘zilar bizga ruxsat so‘rash jarayoni yaqinda osonlasha boshlaganini aytishdi. Biroq, tadbir dasturlari mazmuniga rasmiy aralashuv bilan bog‘liq xavotirlar hali ham ba’zilar tomonidan hukumat ko‘magidan foydalanishda, ayniqsa, yangi tadbirlarni barpo etmoqchi bo‘lganlar uchun jiddiy to‘siq hisoblangan (“Mening bitta tavsiyam - ishlashga qo‘yib bering va aralashmang”).

Tadbirlarning badiiy mazmuni ustidan xushlanmagan tekshiruvni jalb qilish xavfi xususidagi bunday jiddiy tashvish hukumat tomonidan moliyalashtirilmaydigan yoki sinchiklab tekshirilmaydigan tadbirlar borasida ham qattiq “sovutishi” mumkin. Biz tashkilotchilar norozilikka olib keladigan va noxush oqibatlarga olib kelishi mumkin bo‘lgan materiallar kiritilishiga yo‘l qo‘ymaslik uchun o‘zlari o‘z tadbirlarida dasturlar yoki chiqishlar ustidan senzura o‘tkazganliklari haqida tasodifiy ma’lumotlarni eshitdik. Shunday qilib, bunday xadiklar asosli bo‘lishidan qat’i nazar, bunday cheklovlar joriy etilishi mumkinligi haqidagi tavakkalchilik hissi O‘zbekistondagi zamonaviy va innovatsion san’at tadbirlarining badiiy ko‘lami va sifatiga, shuningdek xususiyitiga cheklovchi ta’sir ko‘rsatishi mumkin.

Tasdiqlash va ko‘lami kengroq rasmiy yordam olish jarayonlarining shaffofligi va tuzilishi ushbu muammolarni hal qilishda olg‘a qo‘yilgan muhim qadam bo‘lishi mumkin. Hukumatga mahalliy hokimiyat organlari va soha rahbarlari bilan yaqindan maslahatlashgan holda ushbu jarayonlarni standartlashtirish va soddalashtirish, da’vogarlar zimmasiga tushadigan ma’muriy yuklarni minimallashtirish va tizim barcha murojaat etuvchilar uchun bir xilda ravon ishlashini ta’minlash maqsadida qayta ko‘rib chiqishni tavsiya qilamiz. Bu bilan birga aniq ko‘rsatmalar nashr etilishi kerak.

Shuningdek, biz soha yetakchilaridan ular o‘rtasida tajriba va bilim-malaka almashishi hamda hukumat va boshqa organlar bilan hamkorlik qilishi mumkin bo‘lgan tadbirlar tashkilotchilari tarmog‘ini barpo etish borasidagi sa’y-harakatlardan ba’zi misollarni eshitdik. Ushbu turdagi kuchli tarmoqlarga asoslangan tarmoqlar biznes ta’limini yo‘lga qo‘yish va uni yo‘naltirish va o‘zaro yordam hamjamiyatlarini rivojlantirishda, umuman sektor manfaati uchun katta rol o‘ynashi mumkin. Ushbu tashkilotlar yangi tadbirkorlarni kreativ biznesini yo‘lga qo‘yish va rivojlantirishning dastlabki bosqichida qo‘llab-quvvatlashda ayniqsa muhim rol o‘ynashi mumkin. Soha O‘zbekistonning kreativ tarmoqlarida bunday tarmoqlarni qanday rivojlantirish mumkinligini ko‘rib chiqishi kerak.

Suhbatlarimiz davomida biz Oʻzbekistonda sanʼatning yetarlicha namoyon qilinmagan sohalariga eʼtibor qaratuvchi yangi, innovatsion festivallarni ishlab chiqayotgan bir qancha tadbirkorlarni uchratdik. Bizda ularning ishtiyoqi, sadoqati va qobiliyati hamda o‘sish va yangi auditoriyaga erishish qat’iyatlari katta taassurot qoldirdi. Bu O‘zbekistonda tadbirkorlik bilan shug‘ullanuvchi katta ijodiy iste’dodlar mavjudligidan dalolat beradi, ular hukumat va soha tomonidan to‘g‘ri qo‘llab-quvvatlansa, O‘zbekiston san’ati va kreativ tarmoqlarining o‘sishi va nufuziga ham ichki, ham xalqaro miqyosda katta hissa qo‘shishi mumkin.

### Ko‘nikmalar va ko‘nikmalar yetishmovchiligi

Biz bir qator yetakchi targ‘ibotchilar, prodyuserlar va trenerlardan malaka va ko‘nikmalarga bo‘lgan ehtiyojlar bo‘yicha aniq savollarni o‘z ichiga olgan so‘rovnomani to‘ldirishni so‘radik (2-ilovaga qarang [ilova qilinadi]). Biz o‘ntacha javob oldik. Javoblar juda xilma-xil edi, lekin umuman olganda, respondentlarimiz malakali xodimlari bor degan kayfiyatda edi, lekin yaxshilanish uchun juda ko‘p imkoniyatlar mavjud va xalqaro faoliyat niyatlariga ega bo‘lganlar muayyan darajada aminlik bilan yangi bozorlarga kirishda muvaffaqiyatga erishish uchun yuqori darajadagi ko‘nikmalarga muhtoj ekanliklarini tan oldilar. Boshqa tomondan, savollarimizga javoblarning notekis taqsimoti ham “siz bilmaganingizni bilmaysiz” degan fikrga yetaklaydi. Bepul tadbirlarning keng tarqalgan odati marketing, chiptalar sotish, tomoshabinlarni tahlil qilishning ixtisoslashgan sohalari shuningdek, oziq-ovqat va ichimliklar yoki mahsulotlardan qo‘shimcha daromad oqimining salohiyati yetarli darajada rivojlanmaganligini va ehtimol tan olinmaganligini anglatadi. Keng ko‘lamli tadbirlar logistikasini samarali boshqarish muammolari takomillashgan xavfsizlik choralari ko‘rilmasligidan dalolat beradi va sug‘urta bilan qoplash zarurligiga nisbatan kam e’tibor berilganligi aniq edi - bu hali ham tadbirlar bozori hukumat tomonidan kafolarlangan tadbirlar o‘rtasida ancha darajada taqsimlanganligi va shu bois tadbirlar uchun sug‘urta qoplamasiga ehtiyoj ozligi va norasmiy yoki yarim rasmiy tadbirlarning o‘rta-miyona miqyosi sug‘urtani ikkinchi darajali omilga aylantirishi buning yana bir natijasi bo‘lishi mumkin.

Mablag‘ yig‘ish, mutaxassislarga investitsiya va homiylik – barchasi, agar yuzaga kelayotgan tijoriy bozorlarning ko‘lami oshadigan bo‘lsa, yangi va yaxshiroq ko‘nikmani talab qiladigan masalalar sifatida ko‘tarildi, va mamlakatda ishida mahoratli marketing va reklama agentliklari mavjud bo‘lsada, bir qancha respondentlarimiz ular jonli tadbirlarni targ‘ib qilishning alohida ehtiyojlariga etarlicha moslashtirilmaganliklari yoki san’at targ‘ibotchilaridan kamchiligi ko‘tara oladigan narx qo‘yishlarinin aytdilar. Umuman, javoblarda kichik va o‘rta miqyosdagi tadbirlarga doir texnik va boshqaruv ko‘nikmalari yaxshi darajada ekanligini va sifatli texnologiyadan foydalanish imkoniyatini, ayni paytda yirik va juda yirik tadbirlar, ayniqsa ochiq havoda bo‘ladiganlariga nisbatan import qilingan ko‘nikma va ba’zan jihozlarga bog‘liq bo‘lishni ta’kidladilar. Bir necha nafar respondentlar bunday malakali xodimlarni chet elda ishlayotgan O‘zbekistonliklarni taklif qilib erishishlari mumkin dedilar, ushbu malakali ishchilar muayyan tadbir uchun O‘zbekistonga qaytishdan xursand bo‘ladilar, deb qo‘shimcha qildilar. Buni yana bir afazalligi - ularning ko‘plari chet elda olishi mumkin bo‘lgan yuqori stavkada emas, mahalliy darajada haq to‘lanishiga rozi bo‘ladilar. Ammo, kengroq qaraganda, bozorga mutaxassislar va ixtisoslashgan ko‘nikmalar ma’lumot bazasini tuzishi mumkun bo‘lgan agentlik yoki tarmoq yo‘qligi to‘sqinlik qilmoqda, degan his mavjud.

Tadbirlar va ko‘rgazmalar o‘tkazish uchub zarur texnik, kreativ va boshqaruv ko‘nikmalarning butun spektriga doir mavjud ta’lim va malaka oshirish borasidagi nuqtai nazarlarga kelganda, respondentlarimizning fikri ko‘proq bir joydan chiqdi. Ular O‘zbekistondagi tijorat subyektlari va MGU va “Cinema Love” kabi chet ellik faoliyat yurituvchilar taqdim etadigan trening modullarini misol keltirdilar. Biroq, kamida bir targ‘ibotchi mamlakatdagi soni cheklangan malakali va tajribali tadbirlar operatorlari ba’zan tajribasi bilan o‘rtoqlashishni istamaydilar, chunki ular raqobat keltirib chiqarishdan hadiksiraydilar, holbuki ko‘proq tantilik bilan yondashilsa, bu umuman bozor ko‘lami ortishiga olib kelardi, deb shikoyat bildirdi. Aksariyat bakalavriat darajasida ta’lim va malaka oshirishning saviyasi etarli emas, degan fikr bildirildi. Sababi deb sohada tajribasi bo‘lmagan o‘qituvchilar va xabardor talab mavjud emasligi ko‘rsatildi; - masalan, Vestminster universiteti tashkil etgan boshqaruvchilar uchun san’at yozgi maktabi kam qiziqish uyg‘otdi va undan keyin hech nima qilinmadi.

### Auditoriyani shakllantirish

Avvalgi tadqiqotimizda aniqlaganimizdek, zamonaviy san’at, jumladan mustaqil kino va musiqa bilan tanishlik yoki uni tanqidiy baholashda hamon yetishmovchilik mavjud. Masalan, animatsiya festivali tashkilotchisi aksariyat kishilar, jumladan hukumat xodimlari, “animatsiya” deganda bolalar uchun multiplikatsiyani, xolos, tushunisharkan, dedi bizga. Respondentlarimiz O‘zbekistondagi aksariyat auditoriya “tanishroq” va an’anaviy san’at shakllarini afzal ko‘rishlarini aytdi. Bu o‘zini ijodiy ifoda etishga bo‘lgan cheklov va ta’lim tizimi formal bo‘lgan sovet davrining merosi, deb qaraladi, ammo respondentlarimizdan ba’zilari talabalarga hamon madaniy tadbirlarda tajriba orttirish yoki qatnashish uchun yetarlicha imkoniyat berilmasligi borasida tashvish bildirdi. Ushbu madaniy konservatism mahalliy va endi sahnaga kirib kelayotgan san’atkorlarni mahalliy auditoriya bilan bog‘lashga harakat qilayotgan festival va tadbir tashkilotchilarining intilishlarini muqarrar ravishda shakllantiradi. Biroq, kamida bir suhbatdoshimiz yil sayin zamonaviy san’at auditoriyasi son jihatdan o‘sib bormoqda, dedi, ayni paytda “madaniyat”, “yangi madaniyat” va “andergraund madaniyat”ni (hozirda bunisi ko‘proq ommalashmoqda) qadrlash ortib bormoqda.

Mustaqil targ‘ibotchilar duch keladigan katta to‘siq bu festivallardan tortib kinoga kirishgacha hamma narsa uchun chiptalar narxi. Ko‘p davlat homiylik qiladigan tadbirlar tekin bo‘lishi ahvolni yanada og‘ilashtiradi. O‘rganishimiz chiptalar narxi, tadbir yirikligi va u mahalliy, mintaqaviy, butun mamlakat miqyosida yoki xalqaro bo‘lishiga qarab, 40.000 dan 1,5 million so‘mgacha va o‘rtacha narx 100.000 so‘m (£7) va 250.000 so‘m (£17,50) bo‘lishini ko‘rsatdi. Mamlakatda o‘rtacha oylik maosh 170,0000 so‘m miqdorida chamalangan holda tijoriy tadbirlar soni cheklangan va asosan shaharlik auditoriyalarga mo‘ljallangan bo‘lishi ayon. Shunga bog‘liq masala bu auditoriya kattaligi, ko‘p mustaqil tadbirlar 100-200 yoki undan kam kishilil ommani jalb qila oladi. Onlayn platformalardan foydalanilganda tomoshabinlar soni keskin oshadi, ammo tashkilotchilar onlayn namoyishni pulga aylantira olish qobiliyati to‘g‘risida kam eshitdik. Bu esa ko‘lamliroq, maqsadli marketing, onlayn chipta sotish tizimlari, auditoriyani tahlil qilish va CRM tizimi ma’nosida juda takomillashmagan bozor masalasini yaqqol ko‘rsatdi.

Yana bir shu bilan bog‘liq masala bu hamyonboplik, ayniqsa ish haqi nisbatan past bo‘lgan (avvalgi xatboshini ko‘ring) Toshkentdan uzoq yerlarda. Auditoriyani kengaytirish va shuning bilan tijorat jihatidan ko‘proq barqaror bozorni vujudga keltirish yo‘li sifatida tekin tadbirlarga mezbon bo‘lishning maqbulligi to‘g‘risida fikrlar turlanadi, va deyarli har bir respondentimiz ular tekin tadbirlarga resurslar olish, sheriklar va iste’dodlarni jalb qilish sharti bilan mezbon bo‘lganligini aytdilar. Ko‘pchilik viloyatlarda simfonik orkestr gastrollari va rok konsertlari kabi hukumat mablag‘ bilan ta’minlagan tadbirlarga auditoriyani shakllantirish ma’nosida xayrixohlik bildirdilar. Hukumat subsidiyalagan tadbirlarda badiiy ehtiyotkorlik va xayolni tizginlash, targ‘ibot sust va ko‘p hollarda avvaldan keraklicha rejalashtirmay va axborot tarqatmay o‘tkaziladi, deb yoqtirmaslik hissi ham bor. O‘z navbatida bu yaxshi marketing va targ‘ibot madaniyati rivojlanmaganiga hissa qo‘shadi.

Respondentlarning ko‘pi festivallarga hukumatning nuqtai nazarlariga qo‘shildilar, xususan xalqaro sahnga chiqadigan festivalga mamlakat xarakteristikasini shakllantirish, turizmni rag‘batlantirish va bozor yetilishiga yordam beradi. Ammo maqsadga muvofiq bo‘lmagan rejalashtirish va marketing borasidagi tashvish bilan birga xalqaro standartlarga erishish uchun lozim boshqaruv va ishlab chiqarish malakasini orttirish, ustiga hamon shakllanayotgan bozor iqtisodiyoti hisoblanadigan sharoitda xalqaro standart haq to‘lash qiyinchiligi bilan bog‘liq haqli tashvishi mavjud. Biz eshitgan yana bir tashvish xalqaro auditoriyani jalb qilishga qaratilgan yirik festivallar mahalliy auditoriyaga nisbatan kam foyda keltiradi yoki uning o‘stirishga kam yordam beradi.

Ushbu tashvish til masalasi bilan yaxshi izohlanadi. Boshqa joylarda ko‘rganimizdek, zamonaviy san’at tadbirlari uchun ko‘p hollarda rus yoki hatto ingliz tili tanlanadi. Bu Toshkent va balki bir-ikki boshqa shaharning tajribali va o‘zga madaniyatlarga ochiq auditoriyaga jozibali bo‘lsa, viloyatlardagi tomoshabinlar tadbirlar o‘zbek tilida bo‘lishini kutadi va istaydi. Bu esa, o‘z navbatda, mintaqalarda taqdim etiladigan ko‘proq an’anaviy va “tanish” san’at va madaniy tajribalarni “qotirib” qo‘yadi va zamonaviy san’at mustaqil targ‘ibotchilar uchun mintaqalarda tijorat jihatdan barqaror auditoriya topishni qiyinlashtiradi.

Jug‘rofiya, til, kishilar uchun tekin bo‘lgan davlat qo‘llab-quvvatlaydigan tadbirlar an’anasi qorishmasi auditoriyani shakllantirishning, marketing va bozor tahlili, ham jonli, ham virtual auditoriyalarda, deyarli har bir jihati qo‘llab-quvvatlash va investitsiyalarga muhtoj degani.

# Tavsiyalar

### Umumiy tavsiyalar

* Biz ruxsatnoma olish va u bilan bog‘liq litsenziyalash talablarini, ayniqsa kichik va o‘rta miqyosdagi tadbirlar uchun obdon qayta ko‘rib chiqishni tavsiya etamiz. Bu quyidagilarga qaratilishi kerak:
* Ayniqsa kichik va o‘rta miqyosdagi tadbirlar uchun qo‘yilgan talablarni yengillashtirish va xarajatini pasaytirish.
* Qaror qabul qilish jarayonini mimkin qadar shaffof qilish, jumladan asosiy bosqichlar uchun yo‘riqnoma, talab qilinadigan axborot va qaror uchun ko‘rib chiqiladigan mezonlarni bilish imkoniyati.
* Bunday o‘zgartishlarning amaliy ko‘lamini muhokama qilish va, kengroq ma’noda, asosiy masalalarni muhokama qilish va tarmoqni rivojlantirishdagi birgalikdagi ustun vazifalarni ishlab chiqish uchun doimiy forumi sifatida hukumat/tarmoq vakillarining qo‘shma ishchi guruhi tuzilishi.
* Shu bilan birga kreativ sohalar yetakchilari soha miqyosidagi tarmoqlar kengayishini quyidagi maqsadlarda rag‘batlantirishlari kerak:
* Tadbirlarni sahnalashtirish xususida axboror va tajriba almashuvi imkonini yaratish
* Ilg‘or tajribaning umumiy tushunilishini paydo qilish
* O‘zaro yordam ko‘rsatish va yo‘riq berish va, xususan, ayniqsa yangi, tajribasi kamroq bo‘lgan prodyuserlar uchun ishonchli maslahat manbai.

### Boshqa tavsiyalar

#### Biznes muhiti

* Hukumat va tarmoq mas’ullari mutaxassislar, xizmat ko‘rsatuvchi kompaniyalar, jihoz ta’minotchilari va o‘tkazish joylarining foydalanishga qulay milliy ma’lumot bazalarini yaratishni ko‘rib chiqishlari kerak.
* Davlat sektoridagi mablag‘ ajratuvchilar va pudradchilar uchun “tez to‘lov” qoidasini joriy etishga e’tibor qaratish kerak, unga ko‘ra ular berilgan kundan boshlab 30 kun ichida barcha schyot-fakturalar va xarajatlar da’volarini qondirilish majburiyatini zimmalariga oladilar.
* Targ‘ibotchilar uchun xalqaro bozorlarni va auditoriyalarni yaxshiroq o‘rganishlari maqsadida maxsus ijtimoiy stipendiyalar ta’sis etish mumkin edi.

#### Mintaqalar

* Hukumat, respublika va viloyatlar darajasida, kreativ soha tadbirlarining O‘zbekiston va uning viloyatlariga turistlarni jalb qilishga hissasini mumkin qadar oshirish maqsadida keng qamrovli madaniy/festival turizmi strategiyasini ishlab chiqishi kerak.
* Poytaxtdan uzoq mintaqalarda san’at rivojlanishini hukumat tomonidan qo‘llab-quvvatlashga e’tibor qaratilishi kerak. Diqqat qaratiladigan masalalar qulay va mavjud o‘tkazish joylar, subsidiyalar roli va mahalliy va mintaqaviy rejalar ishlab chiqish rejalarini qamrab olishi mumkin.
* Britaniya Kengashi va boshqa xalqaro agentliklar mintaqalardagi san’atni qo‘llab-quvvatlash, jumladan mintaqalar hokimlari uchun shahar va mintaqa asosidagi san’at va madaniyat strategiyalarini ishlab chiqish borasida seminarlar o‘tkazishda hamkorlik qilishi mumkin.

#### Moliyalashtirish

* Soha miqyosidagi tarmoqlar (yuqorini ko‘ring) ham subsidiyalanadigan, ham mustaqil tadbirlar uchun tijoriy/homiylik modellarni ishlab chiqishga qaratilgan maslahat almashuvi va yo‘riqlar almashuvini osonlashtirishi kerak.
* Hukumat yangi va o‘sib borayotgan tadbirlar uchun soliq yukini qayta ko‘rib shiqishi va ishlab ketish va muvaffaqiyat imkoniyatlarini yaxshilash uchun uni kamaytirish yoki imtiyozlar berishni ko‘rib chiqishi kerak - ayniqsa rivojlanishning dastlabki bosqichlarida o‘z auditoriyasini jalb qilishga intilayotgan kichik va yangi festivallar uchun.

#### Tartibga solish

* Yirik jonli tadbirlarga ruxsat berish jarayoni va mezonlariga tegishli keng qamrovli va foydalanish qulay yo‘riqnoma ishlab chiqilishi va unga amal qilinishi lozim.

#### Ko‘nikmalar

* Hukumat va tarmoq festivallar va shu kabi tadbirlarni tashkil etishda ish beradigan kreativ kompaniyalarda kerakli auditoriyaga qaratilgan asosiy ko‘nikmalarni rivojlantirishni qo‘llab-quvvatlash, sohaga javob beradigan dasturlarni ishlab chiqishi lozim, jumladan:
* Marketing
* Chipta ishi
* CRM
* Auditoriyani shakllantirish va tahlil qilish
* Tadbirlarni boshqarish, jumladan logistika, ko‘rgazmalarni loyihalashtirish, xavfsizlik, sug‘urta
* Oliy ta’lim muassasalari kreativ soha kurslari talabga muvofiq, zamonaviy bo‘lishi va tijorat va ishbilarmonlik ko‘nikmalarni rivojlantirish amaliy imkoniyatlarini o‘z ichiga olishini ta’minlash uchun ko‘proq amaliyotchi/o‘qituvchilarni ishga olishga intilishlari kerak.

#### Maktab dasturlari

* Teatrlarga, musiqiy va boshqa jonli tomoshalarga borishni boshlang‘ich va o‘rta maktablarda har bir o‘quvchining tajribasi sifatida kiritishga e’tibor qaratish lozim.

# Adabiyot

#### Hisobot adabiyoti

Counterculture Partnership LLP & British Council (2022) Recommendations for the Development of the Creative Industries in Uzbekistan. Onlayn: <https://www.britishcouncil.uz/sites/default/files/mapping-uzbekistan-creative-industries-english.pdf>

Ichki ishlar bosh boshqarmasi, Toshkent shahri (sanasi yoq) Jamoat tartibini saqlash. Onlayn: <https://iibb.uz/en/menu/zhamoat-tartibini-salash-hizmati>

O‘zbekiston havo yo‘llari (2022) Parvozdagi jurnal, O‘zbekiston havo yo‘llari (Noyabr soni)

#### Ilova adabiyoti

O‘zbekiston Respublikasi qonunchilik ma’lumotlari milliy bazasi (1996) Farmon – “O‘zbeknavo” gastrol-kontsert birlashmasini tashkil etish to‘g‘risida. Onlayn: <https://lex.uz/en/docs/175425>.

O‘zbekiston Respublikasi qonunchilik ma’lumotlari milliy bazasi (2019) Qaror - Kulolchilikni jadal rivojlantirish va qo‘llab-quvvatlash chora-tadbirlari to‘g‘risida. Onlayn: <https://lex.uz/docs/5339494>.

O‘zbekiston Respublikasi qonunchilik ma’lumotlari milliy bazasi (2020) Farmon - Madaniyat va san’at sohasining jamiyat hayotidagi o‘rni va ta’sirini yanada oshirish chora-tadbirlari to‘g‘risida. Onlayn: <https://lex.uz/en/docs/4829338>.

O‘zbekiston Respublikasi qonunchilik ma’lumotlari milliy bazasi (2021) Qaror - Hunarmandchilik faoliyatini qo‘llab-quvvatlash tizimini yanada takomillashtirish chora-tadbirlari to‘g‘risida. Onlayn: <https://lex.uz/docs/5807576>.

O‘zbekiston Respublikasi qonunchilik ma’lumotlari milliy bazasi (2022a) Farmon - Turizm, madaniyat, madaniy meros va sport sohalarini yanada rivojlantirish uchun qo‘shimcha sharoitlar yaratish to‘g‘risida. Onlayn: <https://lex.uz/en/docs/5825010>.

O‘zbekiston Respublikasi qonunchilik ma’lumotlari milliy bazasi (2022b) Qaror - Madaniyat va san’at sohasini yanada rivojlantirishga doir qo‘shimcha chora-tadbirlar to‘g‘risida. Onlayn: <https://lex.uz/en/docs/5849582>.

# Ilova

O‘zbekistonda kreativ soha festivallarini rivojlantirishga taalluqli so‘nggi qonunchilik choralari to‘g‘risida ma’lumot.

|  |  |  |
| --- | --- | --- |
| **Qaror** | **Yili** | **Tavsif** |
| “O‘zbeknavo” gastrol-kontsert birlashmasini tashkil etish to‘g‘risida[[4]](#footnote-4) | 1996 | Hukumat qoshidagi musiqiy va raqs san’atini, jumladan xalqaro tarmoqlarni rivojlantirishni qo‘llab-quvvatlovchi, gastrollarni muvofiqlashtirish va mablag‘ni nazorat qiluvchi ijodiy va ishlab-chiqarish uyushmasi. |
| Xalq amaliy san’ati xalqaro festivalini o‘tkazish chora-tadbirlari[[5]](#footnote-5) | 2019 | YUNESKO homiyligida Qo‘qonda **Xalq amaliy san’ati xalqaro festivalini** ilk bor o‘tkazish va mamlakatda sektorni, jumladan ta’lim va milliy o‘zlikni tanishni barpo etish orqali qo‘llab-quvvatlash.Harakatlar:* Har ikki yilda ixtisoslashgan ilmiy-amaliy anjuman bilan birga festival o‘tkazish.
* Festivalgacha bo‘lgan davrda o‘z ichiga ko‘rgazma va tanlovlarni olgan iste’dodlarni jalb qilish dasturini joriy etish.
* “Qo‘qon – jahon hunarmandchilik shahri” brendini va turizm uchun imkoniyatlarni targ‘ib qilish

Avlodlararo bilimlarni uzatish, ta’lim va ustalikka yo‘lni qo‘llab-quvvatlash. |
| Madaniyat va san’at sohasining jamiyat hayotidagi o‘rni va ta’sirini yanada oshirish chora-tadbirlari to‘g‘risida[[6]](#footnote-6) | 2020 | Madaniyat va san’atni zamonaviylashtirish va yoshlarga kasb o‘rgatish, iste’dodlarni rivojlantirish va yaxshilangan ta’lim resurslarini ta’minlash, shuningdek madaniy xizmatlarni va harakatlarni ayniqsa uzoq joylarda oshirish. Harakatlar:* **Tadbirlarga ruxsat berishni** markazlashgan portal orqali monitoring qilish.
* **Ommaviy tadbirlar** tasdiqlangan yillik kalendar asosida o‘tkazilishi kerak.
* Ijodiy namoyandalar va ijrochilarning davlat homiyligidagi tadbirlarda **ko‘ngilli** qatnashuvini taqiqlash.
* Davlat mulki bo‘lgan binolardagi konsert dasturlari uchun **ijara subsidiyalari**.
* **Mualliflik huquqlarini himoya qilishni** qo‘llab-quvvatlash choralari ixtisoslashgan palatani barpo etishni o‘z ichiga oladi.
 |
| Hunarmandchilik faoliyatini qo‘llab-quvvatlash tizimini yanada takomillashtirish chora-tadbirlari to‘g‘risida[[7]](#footnote-7) | 2021 | Maqsadlar mahalla tizimining ochilmagan imkoniyatlaridan foydalanish, hunarmandlar orasida bilim almashuvini rag‘batlantirish, sotish uchun yangi bozorlarni aniqlash, ta’lim va yoshlarning mahallardagi bandligini (ayniqsa “usta-shogird” an’anasi orqali) o‘z ichiga oladi.Harakat: Toshkent, Nukus va viloyat markazlarida diqqatni xalqaro eksport va turism (chet el va ichki) yollariga qaratib hunarmandlik mahsulotlari uchun **savdo rastalarini** barpo etish.  |
| Turizm, madaniyat, madaniy meros va sport sohalarini yanada rivojlantirish uchun qo‘shimcha sharoitlar yaratish to‘g‘risida [[8]](#footnote-8) | 2022 | Avvalgi qaror asosida infratuzilma rivojlanishini tezlashtirish, bino-inshootlardan samarali foydalanish va aholi uchun qulay sharoitlarni yaratish.[[9]](#footnote-9)Harakatlar:* Yoshlarning tadbirkorlik faoliyatini, jumladan **turizm ko‘rgazmalari (ichki) va xalqaro yarmarkalarida** qatnashishni qo‘llab-quvvatlash grantlari**.**
 |
| Madaniyat va san’at sohasini yanada rivojlantirishga doir qo‘shimcha chora-tadbirlar to‘g‘risidagi qaror | 2022 | 2022 yilda o‘tkaziladigan “Ommaviiy madaniy, konsert va ko‘ngilochar tadbirlar”ga doir batafsil nima kutiladi va umuniy kiritiladigan budjet majmui, Madaniyar vazirligi va viloyat va shaharlar hokimiyatlari rahbarlarining tadbirlarni tashkil etish va targ‘ib qilish bo‘yicha batafsil mas’uliyatlari beriladi. |

1. Counterculture Partnership LLP & British Council (2022) [↑](#footnote-ref-1)
2. Uzbekistan Airways (2022) [↑](#footnote-ref-2)
3. Ichki ishlar bosh boshqarmasi, Toshkent shahri (sanasi yoq) [↑](#footnote-ref-3)
4. O‘zbekiston Respublikasi qonunchilik ma’lumotlari milliy bazasi (1996) [↑](#footnote-ref-4)
5. O‘zbekiston Respublikasi qonunchilik ma’lumotlari milliy bazasi (2019) [↑](#footnote-ref-5)
6. O‘zbekiston Respublikasi qonunchilik ma’lumotlari milliy bazasi (2020) [↑](#footnote-ref-6)
7. O‘zbekiston Respublikasi qonunchilik ma’lumotlari milliy bazasi (2021) [↑](#footnote-ref-7)
8. O‘zbekiston Respublikasi qonunchilik ma’lumotlari milliy bazasi (2022a) [↑](#footnote-ref-8)
9. O‘zbekiston Respublikasi qonunchilik ma’lumotlari milliy bazasi (2022b) [↑](#footnote-ref-9)